Super Mario Bros. filmen

***Super Mario Bros. filmen*** (engelsk: **The Super Mario Bros. Movie**) er en amerikansk dataanimert film fra 2023 basert på videospillserien *[[Super Mario Bros.]]* fra Nintendo produsert i samarbeid mellom Illumination og Nintendo. Luigi havner i «Det mørke riket» og tas til fange av Bowser, mens Mario lander i Soppriket og møter prinsesse Peach. De går sammen for å stoppe Bowser og redde Luigi, samtidig som Bowser har planer om å ta over Sopp-riket (engelsk: *The Mushroom Kingdom)*.

## Om filmen
Filmen er den første i Mario-serien siden *[[Super Mario Bros. (film)|Super Mario Bros.]]* fra 1993

Filmen hadde premiere i Norge og de fleste andre land i verden 5. april 2023.

## Handling
Mario og Luigi har nylig åpnet en rørlegger-virksomhet i Brooklyn, til hån fra deres tidligere arbeidsgiver Spike og misbilligelse fra faren deres. Etter å ha fått høre om en betydelig vannrør-lekkasje på nyhetene, går Mario og Luigi for å fikse den. Men de blir sugd inn i et Warp Pipe, og de blir separert fra hverandre. Mario lander i Mushroom Kingdom, kontrollert av prinsesse Peach. Men Luigi havner i Det mørke riket, som blir kontrollert av den onde Koopa-kongen Bowser. Bowser ønsker å gifte seg med prinsesse Peach, og vil ødelegge Mushroom Kingdom ved å bruke en super-stjerne dersom Peach nekter å gifte seg med ham. Mario møter Toad, som tar ham med til prinsesse Peach. Hun forteller Mario at hun også endte opp i Mushroom Kingdom da hun var baby, hvor paddene tok hånd om henne og til slutt ble hun deres leder. I Jungle Kingdom godtar King Cranky Kong å hjelpe dem hvis Mario beseirer sønnen Donkey Kong i kamp. Til tross for Donkey Kongs enorme styrke, klarer Mario å beseire ham.

Mario, Peach og Toad blir tatt i bakhold av Bowsers hær i nærheten av Rainbow Road. Når en Koopa-general med blått skall ødelegger en del av veien i et kamikaze-angrep, kommer Peach og Toad seg tilbake til Mushroom Kingdom, og oppfordrer de andre innbyggerne til å evakuere. Bowser kommer dit om bord på sitt flygende slott og frir til Peach, som motvillig godtar etter at Bowsers rådgiver Kamek truer Toad. Mario og Donkey Kong, etter å ha blitt spist av en ål-lignende Maw-Ray, får vite at de begge ønsker respekt fra fedrene deres. De slipper unna Maw-Ray ved å kjøre en rakett, før de skynder seg til bryllupet mellom Bowser og Peach. Ved bryllupsseremonien har Bowser til hensikt å henrette alle fangene sine i lava, til Peachs ære. Men Peach får tak i en is-blomst, som hun bruker til å fryse Bowser. Mario og Donkey Kong ankommer og frigjør fangene, samtidig som Mario redder Luigi. Men Bowser frigjør seg selv, og tilkaller en Bomber-Bill for å ødelegge hele Mushroom Kingdom.

Men Mario slår den ut av kurs, og leder den inn i Warp Pipe før bomben detonerer. Dette forårsaker et stort vakuum som suger hele Bowsers slott og dets nåværende beboere inn i Brooklyn. Mario forsøker å ta tak i super-stjernen igjen, men blir angrepet av en rasende Bowser - som raskt beseirer Peach, Toad og Donkey Kong. Selv om alt håp virker ute, blir Mario oppmuntret av sin egen rørlegger-reklame på TV til å reise seg og møte Bowser en gang for alle. Peach krymper til slutt Bowser med en blå sopp, og fengsler ham. Mario og Luigi blir hyllet som helter av alle innbyggerne i Brooklyn, inkludert foreldrene deres og Spike. Etterpå flytter brødrene til et hus i Mushroom Kingdom, og begynner med rørlegger-arbeid sammen.

## Utgivelser i Norge
Filmen kom ut på DVD, Blu-Ray og 4K UHD 21. august 2023, filmen kan også kjøpes og leies på for eksempel Youtube, og streames på Skyshowtime, alle nevnte stedene har støtte for norsk tale

## Rolleliste

I tillegg medvirket Aslak Maurstad, Benedicte Søreng, Dina Padoin, Jan Martin Johnsen, Jon Arne Bjørnstad, Katrine Blomstrand, Nora Gjestvang, Scott Maurstad og Øyvind B. Lyse

## Oppfølger
10. Mars 2024 ble det annonsert en oppfølger som skal etter planen ha premiere i USA 3. April 2026, og April 2026 i andre land

## Referanser


## Eksterne lenker
*